Isigidimi Sama-Xosa

Ipepa Lama-Xosa

Lenyanga Pambili nto zak’wetu! Lihlaulelwa 5s. Ngonyaka

 Kwase Kuqaleni.

Vol XV.

LOVEDALE, SOUTH AFRICA, OCTOBER 1, 1885.

No. 195.

Isigidimi Sama-Xosa.

*NGOLWESINE*, OCTOBER 1,1885.

IMBALI YOHLANGA OLUNTSUNDU.

Zonke ezinye intlanga apo imfundo nokukanya zifikileyo, imbali yonke yezo ntlanga sel’isaziwa kumazwe ngamazwe ngenxa yokuba isel’ibaliwe, yashicilelwa. Ke nati siluhlanga, besine mibuso ebine miteto, ebekuhanjwa ngayo zizipata mandla, kwababantu bazo. Njengo hlanga, besinamasiko amahle namabi, njenge ntlanga zonke. Besinawo asakumbulekayo nangezi mini, abenceda, ekulula kwi mini zase budengeni, zase bunyameni, angeka guzulwa ’nto ngala elixesha lakaloku nje. Besinawo amasiko anjenga wokuzeka nokwendisa, awokwahlula imida yomhlaba, awamafa, awemidlalo, awokuzila, nawo kuncwaba, awemikondo, nokulandwa kwayo, nawentlaulo yezonto, nawenkolo-nkolo zento ngento. Awozinqina, namapulo, nawokusita, nawo- kunyanga, nawokunuka amagqwira, nawokombela, awemi- dudo, ozintonjane, awabakweta, nawokuqola inkosi, noku- zenza amakwayi. Awemfazwe, nawoxolo. Zonke ke ezonto zifanelwe ukubalwa zibe zincwadi, zifundwe zizizukulwana ezisezayo, zibe yimbali emiyo. Lentlanganiso Yo- manyano nge Mfundo yayikwa Hleke, yayipongomela kunene londawo, yayinyanzela ukuba mayipandwe imbali yohlanga. Ke imbali inani makowetu, tina lutsha asiyazi kanye. Uti nokutiwa tina ungoyaziyo, suke exwakana akufuna ukuyenza.

Ukutsho ke sicela imbali maxego akowetu nonke. Sifu- na ezase Bungune zonke. Sifuna ezase Mbo zonke. Sifu- na ukwazi ngala marwintsela akoyo pantsi kweli gama liti “ Abambo,” kanti akutetwa Mamfengu onke, njengoko inxenye ihlala inqwena ukunga kungatshiwo. Nantsi lendawo inga ingacaca,—Kutiwa onke ama Gubevu ngaba Mbo, Lusutu, njalonjalo. Uze uti xa ulapo uve oma Reledwane sel’engabe Sutu nawo, kanti kuhlontlotelele koma Bele atile, uve nakuwo selekwa Lusutu. Kanti ke konke oko akuteti kuti, osukuba engu Msutu wonke ungu Mbo. Londawo ke nezinye ezikwanjalo zinga zingabalwa sibe nako ukuziqonda. Sicela imbali makowetu nonke, kuba neyakwa Xosa ikwa ngumxaxa ongeka hluzeki.

U MEN DO WE NTETO.

Lento ingu mendo yindlela egqushileyo ehanjwa kakulu ngabantu, ibe ke ngoko itenjiwe kakulu yinto yonke, kuba ayina zingozi zininzi ngenxa yokoyikwa ngama ramnco onke, nazigebenga kuba iyindlela ehanjwa kunene. Kanja- lo umendo lo unokutembeka kuba awuze ulahlekise mntu, nosukuba engayazi londlela uti akufukwa emendweni noko ngati uyajikeleza, kanti ngowona ungena ngozi yokulahle- kisa mntu. Kukwa njalo ke kulo Mendo we Nteto. Wonke ubani ofumene wona, nokuba kukuyipina inteto, usindile kwingozi ezininzi zemigaqwana yenyamakazi, nendlelana zenkomo ezidla ngokulablekisa obesiti utabata ezinqamlayo, kanti yimbi yoya kupela pezu kweliwa, yimbi emqolombeni weramnco. Xa ke kulapo, wonke umntu ulungelwe kukuke alazi ilizwe, imendo nemigaqo yalo, nazo zonke izipambusana ezikoyo entetweni yakulo mntu ukuze angalahleki.

Ukutsho ke siti kuyabonakala ukuba masiyazi inteto yakowetu, siyihambe ngo mendo, siti xa sihamba nge zenyawo sibe siqinisekile ukuba zezisinga ko hola, asizizo

zankomo, nazanyamakazi.

Lento iyinteto ikwa namadlala nayo, inamazwi ati kwezi- nye indawo afuneke ek utshiwe, asuke akukulukute, okunye ayinyelise, ayixwite inteto, isuke ibe ngu Nogqala, ibe ngumgqoloqo ongena sihlwita. Ivakala njalo inteto yonke xa yonakeleyo. lyalahlekisa, iyanyeleka, iba lutswaru ide ibe luqovuqovu olubitye kunene, ade ati umntu wakowayo oyaziyo akuyibona oku koniwa kwayo, ixwitwa ngohlobo olupantsi kunene, eve ububi. Yinto ode upulapule ngosizi olukulu xa koniwa inteto yesi Ngesi ngabangayaziyo ukuba lenteto hlelinje inje ukupuhla nokutyeba kwayo. Kukwanjalo xa koniwa eyesi Xosa.

Lenteto yakowetu inzulu, ipuhlile, izinzile, inencasa. Ayishiywa kuyapi yile yase Mlungwini. Kona xa ite yaxoba, yapakula kwelitsili lale nteto ityebe, yapubla kangakanana, nayo ityetyiswe kukuhamba ipakula kumatsili ngamatsili ezinye inteto, ixobela kuyo apa, yasuke yabonakala seliyiyo eyi mbambela kulo lonke ihlabati, ingagqibelela ukutyeba nokupuhla. Apo iqwela kona lenteto yama Ngesi ngokuba yeyona ipuhlileyo igixayo, inencasa, kukuti zonke izizwe ezifundileyo zibale ngayo elucingweni, ukuze zingadleki, kuba yona igixa, mgenzi inzungudebe yamazwi.

Ngoko ke nati eyetu sifuneka site hoto ngomendo ukuyi- teta, kuba koyaziyo unako ukuyig'ixa kwa nokuyinqwema, kwa nokuyibenga nje ngokutanda kwake, kuba eyazi yonke imigaqwana yayo. Yonke ke lonto, yopakulwa kwelitsili liyi mbali yakowetu, nakule yezinye intlanga, xa kuko amazwi esifuna ukuxobela ngawo, esingenawo, mhlaumbi esiti sinawo, asuke atyokote angagixi, mhlaumbi anqumle, okunye angagqibiyo ukuyixela into.

Kanjalo masibe nekwele lobuzwe (national ambition) malunga nokuyigcina inteto le yakowetu, singayilahli; singalahli Imbo yetu ngo Poyiyana.

Nakuba kuko abati bona bafuna umxube, into ke leyo eyi mbonda-ndimunye, kuba uti umntu esiti uteta isi Xosa yena ngelake, nokuba kuse pepeni, nokuba kuxa atetayouti ukuba umqelile umpunga wake, uqale ukumane utelekelela ngokwako ukuba lomntu ange eba ubefuna ukuti, kuseloko uyasoma. Njengokuti,—“ Andiyi tabatelanga notisi lonto." Yabona ke yonke lenteto iyasoma ayika- guqulelwa esi Xoseni. Kumkiwe neliya lizwi lesi Ngesi eli liti, To take,—ukutabata okunene ngesi Xosa,—kodwa ke kule ndawo lifana nokumka neza ndlela bese zikankanyiwe. zenkomo, neze nyamakazi, kuba kungeko nto ibekiselele ekutabateni ngobumbuku, koko kubekiselelwe ekutabateni into ngengqondo. Kanti ke kusenziwa lento nje akusweleke mazwi okuguqula ayifince into etetwa sesi si Ngesi. Xa um-Lungu ati, I took no notice of it, njalo-njalo; uteta ukuti, akayinonelelanga, akayondelanga, akayikatalelanga lonto.

Kwakona, ungeva umntu ontsundu, ngokukodwa lempi ingamaranuga, kwa nenxenye yempi entsha bekolisa ngo- kwenjenje xa batetayo:—Ende, mhlaumbi ene, but-maar- kodwa, vante, dyeyi sin, sibali zwaar, swell (sir), namanye oloblobo,, njengo : Weli-wel, (very well); da' set, (that's it.) Yonke ke lenkunkuma kanixele makowetu ix'obela kwizituba ezipina kule nteto yakowenu? Kanenze kambe kesibone nina niti senikolwa ngulo mxube. Sincedeni nati, sisatanda ukunga inteto yamandulo akowetu ingoniwe, sivuma kona ukuba ipakule nakwezinye xa sukuba iswele mhlaumbi ipolelwe, mhlaumbi isinelwe. Umendo wenteto makowetu mawuzinze uxele kumanyange. Singaxeli ama Hintsati, ancame inteto yawo ngenxa yeyama Bulu.